CELEX: 62019TN0728
Language: fi
Date: 2019-10-29 00:00:00
Title: asia T-728/19: Kanne 29.10.2019 – PL v. komissio

20.1.2020   
            
            
               FI
            
            
               Euroopan unionin virallinen lehti
            
            
               C 19/56
            
         
      Kanne 29.10.2019 – PL v. komissio
      (asia T-728/19)
      (2020/C 19/68)
      Oikeudenkäyntikieli: ranska
      
         Asianosaiset
      
      
         Kantaja: PL (edustaja: asianajaja J.-N. Louis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 13.8.2019 ja 26.9.2019 tekemät päätökset, joilla asetuksen (EY) N:o 1049/2001 4 artiklan 1 kohdan b alakohdassa säädetyn ja yksityiselämän ja yksilön koskemattomuuden suojaa koskevan poikkeuksen perusteella evättiin osittain oikeus saada tutustua asiakirjoihin, joihin kantajan 4.12.2018 päivätyissä ja 28.2.2019 rekisteröidyissä hakemuksissa ja uudistetuissa hakemuksissa viitataan.
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL 2001, L 145, s. 43) rikkomiseen.
               
            
                  2)
               
               
                  Toinen kanneperuste, joka perustuu yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annetun Euroopan parlamentin ja neuvoston asetuksen (EY) N:o 45/2001 (EYVL 2001, L 8, s. 1) rikkomiseen.
               
            
                  3)
               
               
                  Kolmas kanneperuste, joka perustuu Euroopan unionin perusoikeuskirjan 41 artiklan rikkomiseen.
               
            
                  4)
               
               
                  Neljäs kanneperuste, joka perustuu perusteluvelvollisuuden laiminlyöntiin.